Rade Milovanovičs

Rade Milovanovičs (; dzimis , miris ) bija Bosnijas un Hercegovinas starptautiskais meistars šahā (1988), kas kopš 2002. gada pārstāvēja ASV.

 Biogrāfija 
1972. gadā Tuzlā uzvarējis Bosnijas un Hercegovinas junioru šaha čempionātā. 1973. gadā izcīnījis sudraba medaļu Dienvidslāvijas junioru šaha čempionātā, kā arī Balkānu valstu junioru šaha čempiona nosaukumu. Pārstāvējis Dienvidslāvijas komandu Balkānu valstu komandu šaha čempionātā 1973. gadā. Komandu vērtējumā izcīnījis bronzas medaļu, bet individuālajā - zelta medaļu.OlimpBase :: Men's Chess Balkaniads :: Rade Milovanović 1970. gadu vidū beidzis Belgradas Universitātes Tieslietu fakultāti. 1988. gadā uzvarējis starptautiskajos šaha turnīros Varšavā un Itālijā. Par panākumiem turnīros FIDE 1988. gadā Milovanovičam piešķīrusi starptautiskā meistara (IM) nosaukumu. 1989. gadā bijis otrais starptautiskajā šaha turnīrā Tuzlā. Pārstāvējis Bosnijas un Hercegovinas komandu Pasaules šaha olimpiādē, kurā piedalījies 1994. gadā un komandu vērtējumā izcīnījis sudraba medaļu.OlimpBase :: Men's Chess Olympiads :: Rade Milovanović

1998. gada augustā pārcēlies uz dzīvi ASV un apmeties Dalasā. Uzvarējis vai dalījis pirmo vietu vairākos ASV šaha turnīros: PanAm Open (1998), Texoma Open (1999),  Texas Masters (2002), US Open (2008). 1998. gadā uzvarējis šaha turnīrā Hjūstonā, bet 1999. gadā uzvarējis Teksasas štata šaha čempionātā. 2000. gadā dalījis 1. vietu Lasvegasas šaha turnīrā National Open un Dalasā uzvarējis šaha ātrspēles turnīrā WBCA Grand Prix Blitz.

Kopš 2001. gada strādāja par šaha treneri Teksasas Universitātē Dalasā.

 Atsauces 

 Ārējās saites 

Kategorija:1954. gadā dzimušie
Kategorija:2024. gadā mirušie
Kategorija:ASV šahisti
Kategorija:Bosnijas un Hercegovinas šahisti
Kategorija:Dienvidslāvijas šahisti